Jaful tezaurului dacic din Olanda. Recompensa pentru pontul care duce la găsirea artefactelor românești furate din Muzeul Drents a ajuns la 250.000 de euro
Pontul care va conduce la găsirea de către autorități a operelor de artă din România furate din Muzeul Drents va fi recompensat cu 250.000 de euro. Mărirea a fost anunțată miercuri, 12 februarie, de antreprenorul olandez Alex van Breemen, care locuiește în București, și oferă o recompensă pentru recuperarea Coifului de la Coțofenești și a trei brățări de aur, potrivit site-ului nltimes.nl.